GULF ดีดบวก 4% ลุ้นรายได้ปี 62 พุ่งแตะ 3.2 หมื่นลบ. รับแผน COD โรงไฟฟ้าเพิ่ม 5 โครงการ
GULF ดีดบวก 4% ลุ้นรายได้ปี 62 พุ่งแตะ 3.2 หมื่นลบ. รับแผน COD โรงไฟฟ้าเพิ่ม 5 โครงการ กำลังผลิต 600 MW โดยปิดตลาดภาคเช้าที่ระดับ 81 บาท บวก 3.25 บาท หรือ 4.18% สูงสุดที่ระดับ 81 บาท ต่ำสุดที่ระดับ 77.75 บาท ด้วยมูลค่าการซื้อขาย 533.06 ล้านบาท
28 ธ.ค. 2561

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ปิดตลาดภาคเช้าที่ระดับ 81 บาท บวก 3.25 บาท หรือ 4.18% สูงสุดที่ระดับ 81 บาท ต่ำสุดที่ระดับ 77.75 บาท ด้วยมูลค่าการซื้อขาย 533.06 ล้านบาท

อนึ่งก่อนหน้านี้ นายสารัชถ์ รัตนาวะดี กรรมการและประธานเจ้าหน้าที่บริหาร GULF เปิดเผยว่า บริษัทตั้งเป้ารายได้ในปี 62 เติบโต 60% มาที่ 3.2 หมื่นล้านบาท จากปีนี้คาดว่าจะมีรายได้ 2 หมื่นล้านบาท
โดยปัจจัยหลักที่ผลักดันรายได้ในปี 2562 จะมาจากโรงไฟฟ้า SPP ใหม่ที่เริ่มจำหน่ายไฟฟ้าเชิงพาณิชย์ (COD) เพิ่มเข้ามา 5 โรง กำลังการผลิตรวม 600 เมกะวัตต์ ซึ่งเป็นโรงไฟฟ้าในประเทศ 4 โรง และโรงไฟฟ้าในเวียดนาม 2 โรง ทำให้กำลังการผลิตตามสัดส่วนการถือหุ้นที่ COD แล้ว ณ สิ้นปี 62 จะเพิ่มเป็น 2,667 เมกะวัตต์ จากสิ้นปีนี้ 2,200 เมกะวัตต์
ทั้งนี้ บริษัทมั่นใจว่ารายได้ในช่วง 3-5 ปีจากนี้จะเห็นการเติบโตเป็นตัวเลข 2 หลักทุกปี และในปี 64 บริษัทจะมีรายได้แตะ 5 หมื่นล้านบาทหลังจากโรงไฟฟ้า IPP โรงแรกกำลังการผลิต 2,600 เมกะวัตต์เริ่ม COD